Source: http://www.slobodavockovani.sk/news/surne-hromadna-pripomienka-k-novelizacii-ockovacej-vyhlasky-mz-sr-c-585-2008-z-z-o-podrobnostiach-o-prevencii-a-kontrole-prenosnych-ochoreni/
Timestamp: 2017-05-22 17:40:48+00:00
Document Index: 17197684

Matched Legal Cases: ['§13', 'čl. 16', 'čl. 19', 'čl. 19', 'čl. 24', 'čl. 1', 'čl. 5', 'čl. 24', '§14', '§6']

Hromadná pripomienka k novelizácii očkovacej Vyhlášky MZ SR č. 585/2008 Z.z. o podrobnostiach o prevencii a kontrole prenosných ochorení :: Sloboda v očkovaní
Sloboda v očkovaní Úvodná stránka > Hromadná pripomienka k novelizácii očkovacej Vyhlášky MZ SR č. 585/2008 Z.z. o podrobnostiach o prevencii a kontrole prenosných ochorení Hromadná pripomienka k novelizácii očkovacej Vyhlášky MZ SR č. 585/2008 Z.z. o podrobnostiach o prevencii a kontrole prenosných ochorení
17.12.2011 12:27 Iniciatíva pre uvedmenie si rizík očkovania - 17.XII.2011 - Tlačová správa
Dňa 12.XII.2011 dalo Ministerstvo zdravotníctva Slovenskej republiky na medzirezortné pripomienkovanie ďalšiu novelizáciu Vyhlášky č. 585/2008 Z.z. o podrobnostiach o prevencii a kontrole prenosných ochorení. Novelizácia je v skrátenom legislatívnom konaní z dôvodu "ochrany zdravia". Keďže hlavným motívom tejto rýchlej novelizácie je zrušenie plošného očkovania novorodencov proti tuberkulóze od 1.I.2012, dalo by sa to chápať ako istým spôsobom priznanie ministerstva, že vakcína skutočne ohrozuje verejné zdravie, ako upozorňujeme už niekoľko rokov.
Hoci vítame zrušenie plošného očkovania proti tuberkulóze, ktoré sa z členských krajín EÚ okrem SR vykonáva už len v Bulharsku, a ktoré celkom zjavne prináša viac problémov než úžitku, sme znepokojení, že ministerstvo využíva túto príležitosť na to, aby potichu v predvianočnom čase zaradilo do vyhlášky novú povinnosť lekárov: udávať svojich pacientov za odmietnutie očkovania. Podávame preto hromadnú pripomienku, ktorou sa pokúsime zastaviť túto znepokojivú snahu ministerských úradníkov. Keďže motívom novelizácie má byť "ochrana zdravia", v našej pripomienke žiadame aj o zrušenie povinného očkovania proti invazívnym pneumokokovým ochoreniam, ktoré by vzhľadom k nejasnému prínosu a problematickej bezpečnosti malo byť prinajlepšom len dobrovoľné. Podrobné argumenty nájdete v texte pripomienky.
Aby sa predkladateľ musel pripomienkou zaoberať, potrebujeme aspoň 500 podporných hlasov do utorka 20.XII.2011 (vrátane; tzn. za necelé 4 dni). Ak chcete pripomienku podporiť, postupujte nasledujúcim spôsobom:
V prehliadači si otvorte adresu https://lt.justice.gov.sk/Public/MassReviewSupportByUser.aspx?instEID=191&matEID=4772&mrEID=228385&langEID=1 (kliknite na ňu), na ktorej si môžete prezrieť pripomienku. Zobrazí sa Vám stránka "Detail hromadnej pripomienky":
Na ľavej strane kliknite na voľbu Registrácia. Zobrazí sa Vám stránka "Registrácia nového používateľa":
Vyplňte registračný formulár (treba napísať prihlasovacie meno, heslo, zopakovať heslo, napísať e-mailovú adresu a overovací kód podľa obrázku). Potom kliknite na tlačidlo "Zaregistrovať" vpravo dole. Ak prebehla registrácia v poriadku (zadali ste prihlasovacie meno, ktoré ešte nikto iný nepoužil, heslo a potvrdenie hesla sú totožné, overovací kód zodpovedá obrázku), zobrazí sa potvrdenie o úspešnej registrácii:
V ľavom stĺpci vypíšte prihlasovacie meno a heslo a kliknite na "Prihlásiť":
Po úspešnom prihlásení sa Vám zobrazí stránka "Osobná stránka používateľa":
Kliknite na "Môj profil a nastavenia" v sekcii "Moje Konto" v ľavom stĺpci. Zobrazí sa Vám stránka "Prihlasovanie a osobné údaje":
Zadajte požadované osobné údaje, aby Vám systém dovolil podporiť pripomienku (povinné sú: Meno, Priezvisko, Adresa, PSČ, Mesto, Krajina. Ostatné nie sú povinné). Kliknite na tlačidlo "Uložiť zmeny" na spodku stránky vpravo:
Znovu otvorte adresu z bodu 1 (kliknite na ňu). Otvorí sa stránka "Podporenie hromadnej pripomienky", tentokrát už s Vaším menom v pravom hornom rohu:
Kliknite na tlačidlo "Podporiť", ktoré nájdete na spodku stránky v strede:
Ak ste pripomienku úspešne podporili, zobrazí sa Vám stránka:
Žiadame prerokovanie novely vyhlášky v bežnom a nie v zrýchlenom legislatívnom konaní.
Odôvodnenie: Spoločenská diskusia o zrušení plošného očkovania proti tuberkulóze prebieha už niekoľko rokov, ministerstvo malo dostatok času pripraviť novelizáciu v bežnom legislatívnom procese. Zrýchlené legislatívne konanie v predvianočnom čase evokuje snahu pod zámienkou zrušenia plošného očkovania proti tuberkulóze zaviesť "udavačskú" povinnosť lekárov hlásiť prípady odmietnutia povinného očkovania. Tento postup udávania pacienta je pre lekára nedôstojný a vážne narušuje dôveru a vzťahy medzi lekárom a pacientom.
Z návrhu novely vyhlášky žiadame vypustiť bod 3, podľa ktorého sa do §13 ods. 5 pridáva text: "lekár oznámi regionálnemu úradu každé odmietnutie povinného očkovania."
Odôvodnenie: Nová povinnosť lekára hlásiť odmietnutie povinného očkovania, ktorej dôsledkom je v praxi priestupkové konanie a uloženie pokuty občanom, ktorí si odmietnutím očkovania uplatňujú svoje základné ľudské práva, je v rozpore s čl. 16, čl. 19 ods. 2, čl. 19 ods. 3 a čl. 24 Ústavy SR a s čl. 1, 5, 6 a 26 Dohovoru o ľudských právach a biomedicíne. Snaha o zavedenie tejto povinnosti je absurdná, keďže nie sú legislatívne zabezpečené ani elementárne povinnosti v súvislosti s vakcináciou informovať a odškodňovať pacienta, vyplývajúce z čl. 5 a čl. 24 Dohovoru o ľudských právach a biomedicíne.
Z tých istých dôvodov, z návrhu novely vyhlášky žiadame vypustiť bod 4, podľa ktoreho sa na základe §14 ods. 1 písm. g) lekárovi a regionálnemu úradu verejného zdravodníctva (RÚVZ) ukladá nová povinnosť sledovať "evidenciu odmietnutí povinného očkovania".
Navrhujeme z pôvodného znenia vyhlášky v §6 ods. 2 vypustiť slová "pneumokokovým invazívnym ochoreniam", v prílohe č. 2 časť A ods. 2 v prvej vete a v písm. a) vypustiť slová "a pneumokokovým invazívnym ochoreniam" a taktiež v ods. 2 vypustiť celý bod e).
Odôvodnenie ekonomické: Povinné očkovanie proti invazívnym pneumokokovým ochoreniam (IPO) je v štátoch EÚ ojedinelé. Podľa údajov Všeobecnej zdravotnej poisťovne je nákladovo hrubo neefektívne: celkové náklady na liečbu IPO (diagnózy A40.0, B95.3, G00.1, H67.0, J13, J20.2, M00.1, P36.1) predstavujú za ostatných 10 rokov priemerne 70.773 € ročne, avšak náklady VšZP na úhradu pneumokokových vakcín za ostatné 3 roky, odkedy sú plne hradené poisťovňou, sú priemerne 5,599 milióna € ročne, čo je 80-násobne viac. Vakcíny proti pneumokokom pohltia približne polovicu rozpočtu na očkovanie.
Odôvodnenie zdravotné: Kombinácia vakcín Infanrix Hexa a Synflorix obsahuje celkovo 1,32 mg hliníka, čím je prekročená hranica 1,25 mg stanovená Európskou liekovou agentúrou (EMA), a hranica 0,85 mg odporúčaná americkým úradom pre lieky a potraviny (FDA). Kombinácia vakcín Infanrix Hexa a Prevenar 13 obsahuje 0,945 mg hliníka. Upozorňujeme, že podľa verejne dostupnej dokumentácie EPAR, ani Prevenar 13, ani Synflorix nemal v čase uvedenia na trh vykonané klinické skúšky účinnosti v prevencii predmetných ochorení v porovnaní so skutočným placebom, takže ich skutočná účinnosť nie je podľa nášho názoru plne objasnená - namiesto placeba boli totiž použité iné (aj experimentálne) vakcíny. Toto zároveň z veľkej časti znemožňuje hodnotenie bezpečnosti. O to menej je akceptovateľné, aby boli tieto vakcíny vynucované ako povinné. Ich súbežné podávanie s hexavakcínou navyše znemožňuje dodatočné vyhodnocovanie nežiaducich účinkov jednotlivých vakcín.
Zverejnenie tohto článku (grafická úprava, doplnenie odkazov, prepracovanie návodu a tvorba grafiky) zabrala správcovi www.slobodaVockovani.sk približne 2,5 hodiny čistého času.